24PES-447

EH Bildu Nafarroa talde parlamentarioko foru parlamentari Oihan Mendo Goñik, Parlamentuko Erregelamenduan ezarritakoaren babesean, honako galdera hauek egiten dizkio Nafarroako Gobernuko Kultura, Kirol eta Turismo Departamentuari, idatziz erantzun ditzan:

Orain dela gutxi jakin genuenez, "Ikae" edo "Igae" gisa identifikatutako idazkun paleohispaniko bat aurkitu dute Lantzeko meategian; zehazki, Aierdi VIII meategian.

Nafarroako Gobernuak berak argitaratutako ohar batean honako hau esaten zen: "aurkikuntzaren garrantzia eta arkeologia-multzoaren zaurgarritasuna ikusita, Vianako Printzea Erakundea-Kultura Zuzendaritza Nagusiak Aierdi VIII meategia ixtea erabaki du, halako moduan non meategia soilik egonen baita irekita ikerketarekin lotutako erabileretarako".

Horregatik guztiagatik, honako galdera hauek egiten ditut, idatziz erantzun dakien:

* Zer aurreikuspen darabil gogoan Kultura, Kirol eta Turismo Departamentuak Lantzeko meategiaren kontserbazioari eta ikerketari dagokienez?
* Eginen al da ikerketa edo jarduketa gehigarririk Aierdi VIII meategian eta idazkun horretan? Hala bada, zeintzuk?

Iruñean, 2024ko urriaren 24an

Foru parlamentaria: Oihan Mendo Goñi